Liikuntasuunnitelma / Varppeen tytöt / sl.2017
						
vko	pvm	laji	paikka	huom.		
44	30.10.-3.11.	jääliikunta	jäähalli	Jos sinulla ei ole omaa kypärää, kannattaa varustautua huivilla, jonka laittaa päähänsä hiusten ja lainakypärän väliin. Siirtyminen jäähalliin välitunnin aikana, tapaamme pukuhuoneessa.		
45	6.-10.11.	välineenkäsittelytaidot (koripallo)	iso sali	Ti 7.11. Ice Skating tour + koulukonsertti		
46	13.-17.11.	jääliikunta	jäähalli	Et tarvitse mukaan omaa mailaa.	l	
47	20.-24.11.	motoriset perustaidot, suunnan ja tilan hahmottaminen (tanssi)	iso sali	Seuratansseja yhdessä poikien kanssa, et tarvitse liikuntavarusteita.		
48	27.11.-2.12.	välineenkäsittelytaidot (koripallo)	iso sali	Pe 1.12. Suomi 100v. tanssiaiset + juhla monitoimihallissa		
49	4.-8.12.	kehonhallinta 	iso sali	Liikumme avojaloin. / Ke 6.12. itsenäisyyspäivä, vapaa.		
50	11.-15.12.	kehonhallinta 	iso sali			
51	18.-20.12.	rytmi - ja musiikkiiliikunta 	pieni sali	Joulujuhla to 21.12.		

Yläkoulun liikunnanopetuksessa pääpaino on monipuolisten perustaitojen soveltamisessa ja fyysisten ominaisuuksien harjoittamisessa eri liikuntamuotojen ja -lajien avulla. Liikunnanopetuksen tehtävänä on tukea oppilaan fyysistä, sosiaalista ja psyykkistä toimintakykyä sekä myönteistä suhtautumista omaan, murrosiän myötä muuttuvaan kehoon. Hyödynnämme opiskelussa koulun tiloja, lähiliikuntapaikkoja ja luontoa mahdollisimman monipuolisesti. Liikuntatunteihin kuuluvat paitsi liikuntataitojen ja fyysisen toimintakyvyn harjoittaminen, myös toisia kunnioittava vuorovaikutus, vastuullisuus, pitkäjänteinen itsensä kehittäminen sekä tunteiden tunnistaminen ja säätely. Oppitunneilla korostetaan fyysistä aktiivisuutta ja yhteistoiminnallisuutta ylläpitäviä työtapoja, kannustavaa vuorovaikutusta ja toisten auttamista sekä henkisesti ja fyysisesti turvallista toimintaa.

Oppitunnille pukeudutaan liikuntavarustein. Omasta hygieniasta huolehtiminen on murrosiässä tärkeää, ja pyyhe sekä vaihtovaatteet kuuluvatkin liikuntatunnin vakiovarusteisiin. Suosittelen hankkimaan hyvät sisätossut sekä luistimet. Lainaluistimia koululla on jonkin verran, jos omia ei ole. Kypärän käyttö jääliikuntatunneilla on lain mukaan pakollista, koululla on riittävästi lainakypäriä oppilaiden käyttöön. 
Kannustamme yläkoulussa oppilaita ottamaan itse vastuuta oman terveydentilan arvioimisesta. Jos oppilas on kipeä, en tarvitse siitä erillistä lappua/ilmoitusta huoltajalta, oppilaan oma henkilökohtainen ilmoitus/keskustelu asiasta riittää. Harjoittelemme puolin ja toisin luottamaan toisiimme ja selvittämään asioita kasvotusten. Jos kyseessä on pitkä poissaolo liikuntatunneilta (esim. murtuman vuoksi), pyydän erikseen lääkärintodistuksen. Kannustan oppilaita osallistumaan liikuntatunneille pienistä vaivoista huolimatta, tarpeen tullen eriytän toimintaa tunneilla niin että pienet (ja vähän isommatkaan) “krämpät” eivät haittaa osallistumista. Riittää, että jokainen osallistuu tunneille oman päivän kuntonsa mukaan!
Vielä viime lukuvuonna liikunnan arvosana koostui lajitaidoista ja -tiedoista (30%), fyysisestä toimintakyvystä (30%) sekä sosiaalisesta osaamisesta ja asennoitumisesta (40%). 
Liikunnan arviointi perustuu nyt syksyllä 2017 käyttöönotetun opetussuunnitelman myötä fyysisen, psyykkisen ja sosiaalisen toimintakyvyn tavoitteisiin. Arvosana koostuu oppimisesta (50%) ja työskentelystä (50%). 
Oppimisen osuus arvosanasta koostuu seuraavista asioista::
-	Ratkaisujen teko erilaisissa liikuntatilanteissa 
-	Motoriset perustaidot (tasapaino- ja liikkumistaidot), eri liikuntamuodoissa
-	Motoriset perustaidot (välineenkäsittelytaidot) eri liikuntamuodoissa
-	Fyysisten ominaisuuksien arviointi, ylläpito ja kehittäminen
-	Uima- ja vesipelastustaidot
Työskentelyn osuus arvosanasta koostuu seuraavista asioista:
-	Vuorovaikutus- ja työskentelytaidot
-	Työskentely ja yrittäminen
-	Toiminta liikuntatunneilla
-	Toiminta yhteisissä oppimistilanteissa

Lajitaidot eivät siis enää ole arvioitava osa-alue. Lajit eivät kuitenkaan häviä mihinkään, mutta niiden avulla harjoitetaan ja arvioidaan motorisia perustaitoja. Myöskään fyysisen kunnon tasoa ei oteta arvioinnissa huomioon. Oppilaita ohjataan kuitenkin arvioimaan itse omia fyysisiä ominaisuuksiaan (nopeus, kestävyys, lihasvoima ja liikkuvuus) ja niiden kehittämistä. Fyysisen toimintakyvyn itsearvioinnin välineenä käytämme erilaisia liikuntatestejä mahdollisimman monipuolisesti.

Tärkeintä liikuntatunneilla on oma aktiivisuus, oman parhaansa yrittäminen ja toisia kunnioittava ja kannustava toiminta!

Vastaan mielelläni liikuntatunteihin liittyvissä kysymyksissä. Minut saa kiinni wilman kautta tai työpuhelimitse.
Liikuntaterveisin,
Sanna Myllymaa
p.0505301726